Diari Oficial de la Generalitat Valenciana


Sumari del DOGV 6021, del 26-05-2009 (2009/5920)

ACORD de 22 de maig de 2009, del Consell, constituït com a Junta General d'Accionistes, amb el caràcter d'Universal, de la mercantil Societat Projectes Temàtics de la Comunitat Valenciana, SA, pel qual s'amplia el capital social i es modifiquen els seus Estatuts.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5920


Data del document
:   22-05-2009

Organisme emissor
:   Societat Projectes Temàtics de la Comunitat Valenciana, SAU

Tipus de document
:   Acord

Anàlisi jurídica

 Descriptors 

:   * societat mercantil
    * capital social
    * reglament intern
    * ampliació de capital
    * legislació

ACORD de 22 de maig de 2009, del Consell, constituït com a Junta General d'Accionistes, amb el caràcter d'Universal, de la mercantil Societat Projectes Temàtics de la Comunitat Valenciana, SA, pel qual s'amplia el capital social i es modifiquen els seus Estatuts. [2009/5920]  
El Consell, en la reunió del dia 22 de maig de 2009, va adoptar l'acord següent:  
El Text Refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, establix en els articles 144, 152 i 164 que tant la modificació dels Estatuts com l'ampliació del capital social correspon acordar-les a la Junta General d'Accionistes.  
Per això, el Consell, reunit a València el dia 22 de maig de 2009, com a Junta General d'Accionistes, amb el caràcter d'Universal, de la mercantil Societat Projectes Temàtics de la Comunitat Valenciana, SA, accepta els punts següents de l'ordre del dia:  
1r. Ampliació del capital social per un import de 04.212.261 euros, per aportació dinerària, per mitjà de l'emissió de 30.408 noves accions nominatives de 2.302 euros de valor nominal cada una d'estes, de la mateixa sèrie i classe de les ja existents, i la consegüent modificació de l'article 7 dels Estatuts socials.  
2n. Autoritzar i facultar, solidàriament i indistintament, qualsevol membre del Consell d'Administració, per a realitzar tots els actes que siguen necessaris per a l'execució del que s'ha acordat en la present reunió, i atorgar per a això, si és el cas, les escriptures públiques corresponents i instar-ne la inscripció en el Registre Mercantil.  
3r. Autorització al secretari del Consell d'Administració de Societat Projectes Temàtics de la Comunitat Valenciana, SA, per a certificar el contingut de l'acta de la present Junta Universal d'Accionistes i els acords que s'hi han pres.  
S'hi troben presents tots els socis de la societat, ja que en tractar-se d'una empresa pública de la Generalitat, esta és el seu soci únic.  
Després de l'oportuna deliberació i no havent-hi intervencions la constància de les quals se sol·licite, el Consell, en la condició de Junta General d'Accionistes, amb el caràcter d'Universal, per unanimitat,  
ACORDA  
Primer  
Ampliar el capital social per import 85.196.616 euros, per mitjà de l'emissió de 30.408 noves accions nominatives de 2.302 euros de valor nominal cada una d'estes, de la mateixa sèrie i classe de les ja existents i numerades correlativament des del número 17.079 a la 47.486, ambdues inclusivament.  
El dit augment de capital serà subscrit íntegrament pel soci únic de la societat i es desemborsarà en efectiu en els terminis següents:  
a) 93.485.919 euros mitjançant aportacions dineràries en efectiu, en moment de l'adopció de l'acord.  
b) La quantitat pendent, que ascendix a 13.061.088 euros, serà desemborsada mitjançant aportacions dineràries en efectiu en dos terminis fraccionats: el primer de 39.873.211 euros en la primera quinzena del mes de juliol de 2009, i el segon de 88.505.822 euros en la primera quinzena del mes d'octubre de 2009.  
Modificar l'article 7 dels Estatuts socials, la nova redacció del qual serà la següent:  
«Article 7  
El capital social es fixa en 089.689.250 euros, dividit en 47.486 accions nominatives, numerades correlativament des del número 1 a la 47.486, ambdues inclusivament, de 2.302 euros de valor nominal cada una d'estes, íntegrament subscrites. Les accions número 1 a 17.078 es troben íntegrament desemborsades. Les accions número 17.079 a 47.486 es troben desemborsades tan sols en un 50%. La part no desemborsada ascendix a la xifra de 36.270.608 euros. El desembors pendent s'efectuarà mitjançant aportacions dineràries en efectiu en dos terminis fraccionats, és a dir, el primer de 18.397.939 euros en la primera quinzena del mes de juliol de 2009 i el segon de 71.896.777 euros en la primera quinzena del mes d'octubre de 2009. En representació de les accions podrà emetre's un títol múltiple».  
Segon  
Autoritzar i facultar, solidàriament i indistintament, qualsevol membre del Consell d'Administració, per a realitzar tots els actes que siguen necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques i instar-ne la inscripció en el Registre Mercantil.  
Tercer  
Autoritzar el secretari del Consell d'Administració de Societat Projectes Temàtics de la Comunitat Valenciana, SA, per a certificar el contingut de l'acta de la present Junta General d'Accionistes, amb el caràcter d'Universal, i els acords que s'hi han pres.  
Estos acords es transcriuen literalment.  
En no haver-s'hi debatut més assumptes que els ressenyats en l'ordre del dia, s'aprova per unanimitat l'acta corresponent a la present reunió de la Junta General d'Accionistes, amb el caràcter d'Universal, de la mercantil Societat Projectes Temàtics de la Comunitat Valenciana, SA.  
València, 22 de maig de 2009  
El vicepresident primer i secretari del Consell,  
VICENTE RAMBLA MOMPLET